ஜி. டி. மெட்ரிகுலேசன் மேல்நிலைப்பள்ளி

ஜி.டி. மெட்ரிகுலேஷன் மேல்நிலைப் பள்ளி (GD Matriculation Higher Secondary School) இந்தியாவின் தமிழ்நாட்டில், கோயம்புத்தூர் மாவட்டத்தில் கோபாலபுரம் எனும் இடத்தில் அமைந்துள்ள ஓர் பள்ளியாகும். ஜி. டி. நாயுடு என அறியப்படும் பிரபல விஞ்ஞானி திரு. கோபால்சாமி துரைசாமி இப்பள்ளியை நிறுவினார். இவர் தமிழகத்தின் அறிவியல் துறையில் சாதனைகள் படைத்தவர். இயந்திரவியல், வேளாண்மை சார்ந்த துறைகளில் எண்ணற்ற ஆராய்ச்சிகளைச் செய்தவர். பள்ளியில் பயிறு மொழியாக 'ஆங்கிலம்' இருக்கிறது. நகரின் மற்ற பள்ளிகளுடன் ஒப்பிடும்போது, இந்த பள்ளி தனது செயல்பாட்டை காலையிலேயே தொடங்குகிறது. இந்திய நேரப்படி காலை 7 மணிக்த் தொடங்கும் இப்பள்ளி யோகக் கலையை அனைத்து மாணவர்களுக்கும் ஒரு வழக்கமாக முறைப்படுத்துகிறது. பள்ளியில் புல்லாங்குழல், வாய்ப்பாட்டு, மிருதங்கம், பாரம்பரிய நடனம், தச்சுவேலை போன்ற பாடத்திட்டத்திற்கு அப்பாற்பட்ட செயல்பாடுகளும் உள்ளன.இதைத்தவிர, சமையல், ஆளுமை விருத்தி மற்றும் தோற்றப் பராமரிப்பு போன்ற வாழ்வாதாரத் திறன்களிலும் இப்பள்ளி கவனம் செலுத்துகிறது. தற்போது இந்தப் பள்ளியை, அவரது மருமகளும் தாளாளருமான திருமதி சந்திரா கோபால் நடத்தி வருகிறார். செல்வி விமலா விஜயன் பள்ளியின் முதல்வராக இருக்கிறார். மேற்கோள்கள் வெளி இணைப்புகள் Official site